झारखंड में हाथी ने दो लोगों की जान ली  
झारखंड के गुमला जिले में एक हाथी ने मंगलवार को दो लोगों की जान ले ली। हाथी पिछले एक सप्ताह में छह लोगों को मार चुका है।
झारखंड के गुमला जिले में एक हाथी ने मंगलवार को दो लोगों की जान ले ली। हाथी पिछले एक सप्ताह में छह लोगों को मार चुका है। पश्चिम बंगाल से आई छह लोगों की टीम इस हाथी को पकड़ने में जुटी हुई है।  जिला वन अधिकारी सुनील कुमार गुप्ता ने कहा, यह हाथी 10 दिन पहले अपने बाड़े से भाग निकला है। आज इसने बिआरबातूल गांव में एक 70 वर्षीय महिला और 14 साल के बच्चे को मारा है।  पश्चिम बंगाल से आए वन विभाग के कर्मचारी हाथी को काबू में करने की कोशिश में लगे हैं। वन विभाग ने सभी मृतकों के परिजनों को 10-10 हजार रुपये मुआवजा देने की घोषणा की है।